ஸ்டெர்லைட் ஆலைக்கு எதிரான போராட்டத்தில் போலீஸார் நடத்திய துப்பாக்கிச் சூடு, நாடு முழுவதும் பெரும் கொந்தளிப்பை ஏற்படுத்தியுள்ளது. துப்பாக்கிச் சூட்டில் 13 பேர் உயிரிழந்த நிலையில், தூத்துக்குடி ஆட்சியர் இடமாற்றம் செய்யப்பட்டு, புதிய ஆட்சியராக சந்தீப் நந்தூரி, பதவியேற்றுக் கொண்டார். பதவியேற்றதும், தூத்துக்குடி அரசு மருத்துவமனைக்குச் சென்று பாதிக்கப்பட்டவர்களுக்கு ஆறுதல் கூறிய அவர், 'மாவட்டத்தில் இயல்புநிலை திரும்ப நடவடிக்கை எடுப்பதுதான் முதல் பணி' என்று தெரிவித்திருந்தார்.